Heterosternus

se Systematisk inndeling

Heterosternus er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

Utseende 
Ganske store, gulaktige til hvite skarabider, blant de største artene i gruppen praktskarabider. Dekkvingene er kraftig punkterte og kan være trukket ut til spisser bak hos hannene. Beina er rødlige og ganske kraftige. Hannen har forstørrede bakbein, med tykke lår, gjerne med pigger, og lange, mer eller mindre krumme legger.

Levevis 
Larvene lever i råtnende trestammer, utviklingen tar trolig to år. De voksne insektene kan finnes gnagende på blader. Disse billene flyr godt og er mest aktive om natten, de kommer til lys. Artene lever i regnskoger og tåkeskoger mellom 800-2500 meter over havet.

Utbredelse 
Slekten er utbredt i Mellom-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Praktskarabider, (Rutelinae) MacLeay, 1819
 Stammen Rutelini MacLeay, 1819 – ikke i Europa
 Gruppen Heterosternina - 11 slekter, ca. 40 arter
 Slekten Heterosternus Dupont, 1832
 Heterosternus buprestoides Dupont, 1832
 Heterosternus oberthueri Ohaus, 1901
 Heterosternus rodriguezi Candeze, 1869

Kilder 
 Generic Guide to New World Scarab Beetles - Heterosternus

Eksterne lenker 
 Bilde av Heterosternus buprestoides, hann
 Bilde av Heterosternus oberthueri, hann og hunn
 Bilde av Heterosternus rodriguezi
 

Praktskarabider
Biller formelt beskrevet i 1832
Dyr formelt beskrevet av Richard Henry Puech Dupont